Finnair
Finnair on suomalainen lentoyhtiö, joka harjoittaa reitti- ja lomalentoliikennettä Suomen sisäisillä ja kansainvälisillä markkinoilla. Yhtiö perustettiin 1. marraskuuta 1923 nimellä Aero O/Y, josta johtuu Finnairin lentojen tunnus AY. Finnair on maailman viidenneksi vanhin edelleen toimivista lentoyhtiöistä. Suomen valtio omistaa vuonna 2016 Finnairista 56 prosenttia.
Nordic Regional Airlines
Brittiläinen Flybe ja suomalainen Finnair perustivat Flybe Finland Oy:n ostamalla Finnish Commuter Airlines Oy:n (Finncommin) osakekannan yhteisyrityksensä Flybe Nordic AB:n omistukseen. Osakekannasta 60 prosenttia oli Flyben ja 40 prosenttia Finnairin omistuksessa. Omistajavaihdoksen yhteydessä elokuussa 2011 Finnish Commuter Airlines Oy:n nimi muutettiin Flybe Finland Oy:ksi.